钦定古今图书集成/方舆汇编/边裔典/第062卷 > 后晋
## 钦定古今图书集成/方舆汇编/边裔典/第062卷 > 后晋

### 高祖天福六年五月吐浑首领白承福来九月丁丑吐浑使白可久来

按《五代史·晋高祖本纪》云云。按《吐浑传》，“晋高祖立，
割雁门以北入于契丹，于是吐浑为契丹役属，而苦
其苛暴。是时，安重荣镇成德，有异志，阴遣人招吐浑
入塞，承福等乃自五台山入处中国，契丹耶律德光
大怒，遣使者责诮高祖。高祖恐惧，遣供奉官张澄率
兵搜索并、镇、忻、代等州山谷中吐浑，驱出之。然晋亦
苦”契丹思得吐浑为缓急之用，阴遣刘知远镇太原
慰抚之。终高祖时，承福数遣使者朝贡。

天福七年六月丙辰吐浑使《念丑》汉来。

按：《五代史晋高祖本纪》云云。

### 出帝开运三年八月杀吐浑白承福等族取其赀钜万良马数千

按《五代史。晋出帝本纪》。不载“按《汉高祖本纪》”云云。

按《吐浑传》：“出帝与契丹绝盟，召承福入朝，拜大同。”

军节度使，待之甚厚。契丹与晋相距于河，承福以其
兵从，出帝御虏。是岁大热，吐浑多疾死，乃遣承福归
太原，居之岚、石之间。刘知远稍侵辱之，承福谋复亡
出塞，知远以兵围其族，杀承福及其大姓赫连海龙、
白可久、白铁匮等，其羊马赀财钜万计，皆籍没之。其
馀众以其别部王义宗主之，吐浑遂微，不复见。初，唐
以承福之族为熟吐浑，长兴中，又有生吐浑杜每儿
来朝贡。每儿不知其国地、部族。至汉乾祐二年，又有
吐浑何戛剌来朝贡，不知为生熟吐浑。盖皆微不足
考录。